“ทองไทย” ทุบสถิติสูงสุดครั้งใหม่ต่อเนื่อง ทองคำแท่ง ขายออกบาทละ 27,250 รูปพรรณ 27,750 บ.
"สมาคมค้าทองคำ" รายงานราคา “ทองไทย” เปิดตลาดเช้านี้ ปรับขึ้น 50 บาท ทองคำแท่ง ขายออกบาทละ 27,250 รูปพรรณ 27,750 บ. ทำจุดสูงสุดประวัติการณ์ครั้งใหม่ต่อเนื่อง
"สมาคมค้าทองคำ" รายงานราคา “ทองไทย” เปิดตลาดเช้านี้ ปรับขึ้น 50 บาท ทองคำแท่ง ขายออกบาทละ 27,250 รูปพรรณ 27,750 บ. ทำจุดสูงสุดประวัติการณ์ครั้งใหม่ต่อเนื่อง
21 ก.ค. 2563

สมาคมค้าทองคำ รายงานราคาทอง (96.5%) เปิดตลาดวันนี้ (21 ก.ค.63) เมื่อเวลา 09.33 น. ปรับขึ้น 50 บาท เมื่อเทียบประกาศราคาซื้อขายครั้งสุดท้ายของวันจันทร์ ที่ตลอดทั้งวันราคาปรับขึ้นติดต่อกัน 2 รอบรวม 100 บาท และเป็นการปรับขึ้นทำจุดสูงสุดประวัติการณ์ครั้งใหม่ต่อเนื่อง ดังนี้
ราคาทองคำแท่ง รับซื้ออยู่ที่บาทละ 27,150 บาท ขายออกที่ราคาบาทละ 27,250 บาท
ทองรูปพรรณ รับซื้ออยู่ที่บาทละ 26,666.44 บาท ขายออกที่ราคาบาทละ 27,750 บาท
ราคาทองคํา Spot เช้านี้เคลื่อนไหวที่บริเวณ 1,816 ดอลลาร์ หลังจากปิดตลาดเมื่อคืนที่ผ่านมาเพิ่มขึ้น 7.4 ดอลลาร์ สู่ระดับ 1,817.4 ดอลลาร์ จากแรงซื้อทองคำในฐานะสินทรัพย์ปลอดภัย ท่ามกลางความไม่แน่นอนเกี่ยวกับแนวโน้มเศรษฐกิจโลก อันเนื่องมาจากจำนวนผู้ติดเชื้อโควิด-19 ที่พุ่งขึ้นอย่างต่อเนื่อง รวมถึง การอ่อนค่าของสกุลเงินดอลลาร์สหรัฐ